**Ministru kabineta noteikumu projekta**

**“Grozījumi Ministru kabineta 2013.gada 10.septembra noteikumos Nr.778 “Valsts ieņēmumu dienesta maksas pakalpojumu cenrādis””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “Grozījumi Ministru kabineta 2013.gada 10.septembra noteikumos Nr.778 “Valsts ieņēmumu dienesta maksas pakalpojumu cenrādis”” (turpmāk – noteikumu projekts) ir izstrādāts pēc Valsts ieņēmumu dienesta (turpmāk – VID) iniciatīvas, lai nodrošinātu informatīvajā ziņojumā "Par valsts nodevu un maksas pakalpojumu nošķiršanu un nodevu sistēmas pilnveidošanu” noteikto un pārskatītu spēkā esošās valsts nodevas un maksas pakalpojumus, kā arī aizstātu Ministra kabineta 2013.gada 10.septembra noteikumos Nr.778 “Valsts ieņēmumu dienesta maksas pakalpojumu cenrādis” noteiktās plombas nodokļu un citu maksājumu reģistrēšanas elektroniskajām ierīcēm un iekārtām ar jaunām plombām un precizētu to cenu, atbilstoši iepirkumu līgumam. Noteikumu projekts ir izstrādāts, pamatojoties uz Likuma par budžetu un finanšu vadību 5.panta devīto daļu, kurā noteikts, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  2016.gada 5.jūlijā stājās spēkā jaunais Muitas likums. Minētais likums vairs neparedz deleģējumu Ministru kabinetam noteiktvalsts nodevas likmes par muitas iestāžu pakalpojumiem un šīs nodevas samaksas kārtību. Muitas likuma pārejas noteikumu 2.punkta 2.apakšpunktā tika noteikts, ka Ministru kabineta 2005.gada 18.oktobra noteikumi Nr.774 “Noteikumi par muitas iestāžu pakalpojumu valsts nodevu” (turpmāk - MK noteikumi Nr.774) ir spēkā līdz attiecīgo Ministru kabineta tiesību aktu spēkā stāšanās dienai, bet ne ilgāk kā līdz 2016.gada 30.decembrim.  MK 2005.gada 18.oktobra noteikumi Nr.774 paredz valsts nodevas likmju apmēru par muitas iestāžu pakalpo­jumiem, t.sk.,  - par katru muitas ierēdņa darba stundu, muitojot preces ārpus muitas iestādes atrašanās vietas (nepilna darba stunda uzskatāma par pilnu) vai ārpus darba laika, izņemot preču muitošanu, noformējot muitas procedūru - tranzīts,  - par preces izcelsmes vai preces atbilstības Kombinētās nomenklatūras kodam noteikšanu, ja tiek izmantoti Valsts ieņēmumu dienesta Galvenās muitas pārvaldes Muitas laboratorijas pakalpojumi. Noteikumu projekts paredz noteikt, ka iepriekš minētie muitas iestāžu pakalpojumi ir maksas pakalpojumi nevis valsts nodevas objekts un attiecīgi maksas pakalpojumu cenrādis tiks papildināts ar šādiem maksas pakalpojuma veidiem:1. “Preču muitošana ārpus muitas iestādes atrašanās vietas vai ārpus muitas iestādes darba laika, izņemot preču muitošanu noformējot muitas procedūru – tranzīts” ikdienas darba režīma vai svētku dienu sadalījumā;
2. “Analīžu, kas nepieciešamas preces Eiropas Savienības Kombinētās nomenklatūras koda, Eiropas Savienības kopējā muitas tarifa (TARIC) koda vai papildkoda noteikšanai, veikšana Muitas laboratorijā pēc komersanta pieprasījuma” pielietojamo metožu sadalījumā.

 Ministru kabineta 2012.gada 20.marta sēdē tika apstiprināts Informatīvais ziņojums "Par valsts nodevu un maksas pakalpojumu nošķiršanu un nodevu sistēmas pilnveidošanu” (turpmāk – informatīvais ziņojums), no kura izriet nepieciešamība pakāpeniski pārskatīt spēkā esošās valsts nodevas un maksas pakalpojumus, izvērtējot to efektivitāti un lietderību. Ministru kabineta 2012.gada 20.marta sēdes protokola (Nr.16 31.§) 3.punktā visām ministrijām dots uzdevums izvērtēt kompetencē esošās valsts nodevas un maksas pakalpojumus, ņemot vērā informatīvajā ziņojumā minētos kritērijus, likumā "Par nodokļiem un nodevām" noteikto valsts nodevas, kā arī Likumā par budžetu un finanšu vadību noteikto maksas pakalpojuma definīciju. Informatīvajā ziņojumā viens no pamatkritērijiem ir noteikts, ka nodevai atšķirībā no maksas pakalpojuma pamatmērķis nav segt konkrētā pakalpojuma administratīvās izmaksas. Maksas pakalpojumi ir iestāžu sniegtie pakalpojumi, kas nav saistīti ar politikas mērķu sasniegšanu, tiešā veidā regulējot (kontrolējot, veicinot, ierobežojot) personas darbību.  Maksas pakalpojums, veicot valsts pārvaldes uzdevumus, tiek noteikts, lai segtu ar pakalpojumu sniegšanu saistītos izdevumus – maksājuma apmērs nepārsniedz ar konkrētā pakalpojuma sniegšanu saistītos izdevumus un maksājuma apmēra noteikšana atbilst Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”.  Saskaņā ar likumā „Par nodokļiem un nodevām” ietverto valsts nodevas definīciju, valsts nodeva ir obligāts maksājums valsts budžetā vai likumā „Par nodokļiem un nodevām” noteiktajos gadījumos pašvaldības budžetā par valsts vai pašvaldības institūcijas veicamo darbību, kas izriet no šīs institūcijas funkcijām. Valsts nodevas mērķis ir personu darbību regulēšana (kontrolēšana, veicināšana, ierobežošana). Valsts nodevas apmērs nav tiešā veidā saistīts ar institūciju veikto darbību izmaksu segšanu.  Savukārt, saskaņā ar Likumā par budžetu un finanšu vadību noteikto, maksas pakalpojums ir pasākumu kopums, ko valsts budžeta iestāde ārējos normatīvajos aktos paredzētajos gadījumos veic par samaksu, lai nodrošinātu sabiedrības vajadzību ievērošanu.  Ņemot vērā minēto, secināms, ka MK noteikumos Nr.774 minētie muitas iestāžu pakalpojumi ir maksas pakalpojumi nevis valsts nodevas objekts. Maksas pakalpojumi “Preču muitošana ārpus muitas iestādes atrašanās vietas vai ārpus muitas iestādes darba laika, izņemot preču muitošanu noformējot muitas procedūru – tranzīts” ikdienas darba režīma vai svētku dienu sadalījumā tiek sniegti pildot valsts pārvaldes (izpildvaras) funkcijas, tādēļ saskaņā ar Pievienotās vērtības nodokļa likuma 3.panta astoto daļu pievienotās vērtības nodoklis valsts pārvaldes (izpildvaras) funkciju ietvaros sniegtiem pakalpojumiem nav piemērojams. Tāpat noteikumu projekts paredz, ka šobrīd spēkā esošo Ministra kabineta 2013.gada 10.septembra noteikumu Nr.778 “Valsts ieņēmumu dienesta maksas pakalpojumu cenrādis” pielikuma 1.2., 1.3., 1.4., 1.5. apakšpunktos noteiktās numurēto “A” un “B” veida stingrās uzskaites nodokļu un citu maksājumu reģistrēšanas elektroniskajām ierīcēm un iekārtām plombas vairs netiks iegādātas, jo esošo plombu materiāls un izmēri nenodrošināja Ministru kabineta 2014.gada 11.februāra noteikumu Nr.96 “Nodokļu un citu maksājumu reģistrēšanas elektronisko ierīču un iekārtu lietošanas kārtība” 19.2. apakšpunkta un 96.punkta izpildi. Tādēļ 2016.gada 27.aprīlī tika noslēgts līgums Nr.2015/389 ar SIA “Holography” “*Stingrās uzskaites plombu piegāde*”, kā rezultātā tiks piegādātas jaunas Ministru kabineta noteikumu prasībām atbilstošas sabrūkoša tipa hologrāfiskas, pašlīmējošas PET materiāla plombas divos izmēros (50x45; 45x75) nodokļu un citu maksājumu reģistrēšanas elektroniskajām ierīcēm un iekārtām, kuru iepirkuma cena ir 0,19 *euro* (t.sk. pievienotās vērtības nodoklis) un 0,22 *euro* (t.sk. pievienotās vērtības nodoklis) par vienu gabalu.  Tādēļ noteikumu pielikuma 1.2., 1.3., 1.4., 1.5. apakšpunktos minētie plombu veidi ir jāaizstāj ar 2 citiem plombu veidiem un jāveic izmaiņas sabrūkoša tipa hologrāfiska, pašlīmējoša PET materiāla plombu cenā. |
| 3. | Projekta izstrādē iesaistītās institūcijas | Noteikumu projekts šo jomu neskar. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību unadministratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Ministru kabineta noteikumu tiesiskais regulējums attiecināms uz:  • personām, kuras veic saimniecisko darbību un tās nodokļu un citu maksājumu reģistrēšanai lieto kases aparātu, hibrīda kases aparātu, kases sistēmu, specializēto ierīci vai iekārtu, pamatojoties uz Ministru kabineta 2014.gada 11.februāra noteikumiem Nr.96 “Nodokļu un citu maksājumu reģistrēšanas elektronisko ierīču un iekārtu lietošanas kārtība; •komersantiem, kuri veic muitošanas darbības; •komersantiem, kuriem nepieciešams izmantot Muitas laboratorijas pakalpojumus Eiropas Savienības Kombinētās nomenklatūras koda, Eiropas Savienības kopējā muitas tarifa (TARIC) koda vai papildkoda noteikšanai. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** | 2016.gads | Turpmākie trīs gadi (*euroo*) |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | 2017.gads | 2018.gads | 2019.gads |
| izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 7 114 | 0 | 21 388 | 21 388 | 21 388 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 7 114 | 0 | 21 388 | 21 388 | 21 388 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 7 114 | 0 | 21 388 | 21 388 | 21 388 |
| 2.1. valsts pamatbudžets | 7 114 | 0 | 21 388 | 21 388 | 21 388 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Pašlaik Valsts ieņēmumu dienesta (turpmāk – VID) 33.00.00 programmas “Valsts ieņēmumu un muitas politikas nodrošināšana” 2016.gada pašu ieņēmumu plānā paredzēti ieņēmumi no nodokļu un citu maksājumu reģistrēšanas elektroniskajām ierīcēm un iekārtām plombu realizācijas 7 114 *euro* apmērā.  2017.gadā un turpmāk ik gadu pašu ieņēmumu plāns tiek prognozēts 28 501,41 *euro* apmērā, tajā skaitā:* precizējot nodokļu un citu maksājumu reģistrēšanas elektroniskajām ierīcēm un iekārtām plombu veidus un realizējamo cenu VID pašu ieņēmumi no sniegtajiem maksas pakalpojumiem (sabrūkoša tipa hologrāfiska, pašlīmējoša PET materiāla plombu (50x45; 45x75) pārdošana nodokļu un citu maksājumu reģistrēšanas elektroniskajām ierīcēm un iekārtām) turpmāk ik gadu tiek paredzēti22 773 euro apmērā;
* maksas pakalpojuma “Preču muitošana ārpus muitas iestādes atrašanās vietas vai ārpus muitas iestādes darba laika, izņemot preču muitošanu noformējot muitas procedūru – tranzīts” pašu ieņēmumi no sniegtajiem maksas pakalpojumiem turpmāk ik gadu tiek prognozēti 1 985,85 euro apmērā;
* maksas pakalpojuma “Analīžu, kas nepieciešamas preces Eiropas Savienības Kombinētās nomenklatūras koda, Eiropas Savienības kopējā muitas tarifa (TARIC) koda vai papildkoda noteikšanai, veikšana Muitas laboratorijā pēc komersanta pieprasījuma” pašu ieņēmumi no sniegtajiem maksas pakalpojumiem turpmāk ik gadu tiek prognozēti 3 742,56 euro apmērā.

 Pamatojoties uz nepieciešamo izmaiņu veikšanu Ministru kabineta 2013.gada 10.septembra noteikumos Nr.778 “Valsts ieņēmumu dienesta maksas pakalpojumu cenrādis”” VID 33.00.00 programmas “Valsts ieņēmumu un muitas politikas nodrošināšana”, turpmāk ik gadu pašu ieņēmumi no sniegtajiem maksas pakalpojumiem palielināsies 21 387,41 euro apmērā (22773+1985,85+3742,56-7114=21 387,41).  Maksas pakalpojumu ieņēmumi ļaus segt ar pakalpojumu sniegšanu radītās VID izmaksas. Ņemot vērā, ka nav iespējams konkrēti prognozēt vai pakalpojumi tiks izmantoti un kādā apmērā, nav iespējams samazināt izdevumus pozīcijās, kuru uzturēšana tiek finansēta no vispārējā kārtībā sadalāmās dotācijas no vispārējiem ieņēmumiem. Iespējamie brīvie finanšu līdzekļi 2017.gadā un turpmākajos gados tiks novirzīti Muitas laboratorijas un muitas kontroles punktu uzturēšanas izdevumu segšanai. Detalizēti izdevumi aprēķini ir pievienoti anotācijas pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  2016.gadā pašu ieņēmumu plāns netiks precizēts, jo ieņēmumi no nodokļu un citu maksājumu reģistrēšanas elektroniskajām ierīcēm un iekārtām plombu realizācijas ir mazākā apmērā kā iepriekš plānots, kā rezultātā ar veiktajiem grozījumiem tiks izpildīts iepriekš plānotais 2016. gada pašu ieņēmumu plāns. |

|  |
| --- |
| VI. Sabiedrības līdzdalība un komunikācijas aktivitātes  |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tiks publicēts Finanšu ministrijas mājaslapā. Sabiedrība par noteikumu projekta ieviešanu tiks informēta vispārējā kārtībā. Pēc pieņemšanas Ministru kabinetā noteikumi tiks publicēti Latvijas Republikas oficiālajā izdevumā “Latvijas Vēstnesis” un VID interneta mājaslapā <http://www.vid.gov.lv>  |
| 2. | Sabiedrības līdzdalība projekta izstrādē | Konsultācijas nav notikušas |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Projekta izpildi nodrošinās VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta esošo institūciju līdzšinējo funkciju ietvaros. Jaunas institūcijas netiks izveidotas, netiks veikta esošu institūciju likvidācija vai reorganizācija. |
| 3. | Cita informācija | Nav |

Anotācijas IV un V sadaļa – projekts šo jomu neskar.

Ministru prezidents M.Kučinskis

Finanšu ministre D.Reizniece-Ozola

Štendenberga 67120243

sanita.stendenberga@vid.gov.lv